لپروطون (ب نݣليزية Proton) هوّا جسيم تحت دري رّمز ديالو +p ؤلا p ؤلا +H. عندو شحنة كهربية موجبة لقيمة ديالها 1e+ لّي كتعتابر شحنة أولية. لكتلة ديال لپروطون قل شوية من ديال نيوترون ؤ بجوجهوم كيتسماو نوكليونات حيت كيكوْنو نواة د درة (ب نݣليزية Nucleus). دّراسة ديال لخاصيات ؤ تّفاعلات ديالهم كدخل ف إطار لفيزيك نّووية. لعدد ديال لپروطونات ف نّواة هوّا لّي كيحدد نّوع ديال لعنصر لكيماوي، ؤ هاد لعدد كيتسما نمرة درية.